wickkiey/tamil-wikipedia-chunked huggingface dataset:
# தாயனூர் ஊராட்சி (விழுப்புரம்)

**தாயனூர் ஊராட்சி**, தமிழ்நாட்டின் விழுப்புரம் மாவட்டத்தில் உள்ள
மேல்மலையனூர் ஊராட்சி ஒன்றியத்தில் அமைந்துள்ளது. இந்த ஊராட்சி, செஞ்சி சட்டமன்றத் தொகுதிக்கும் ஆரணி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 9 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 9 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2397 ஆகும். இவர்களில் பெண்கள் 1187 பேரும் ஆண்கள் 1210 பேரும் உள்ளனர்.
# தாயனூர் ஊராட்சி (விழுப்புரம்)

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. தோப்பு
1. தாயனூர்
1. தாயனூர் காலனி
# தொரப்பாடி ஊராட்சி (விழுப்புரம்)

**தொரப்பாடி ஊராட்சி**, தமிழ்நாட்டின் விழுப்புரம் மாவட்டத்தில் உள்ள
மேல்மலையனூர் ஊராட்சி ஒன்றியத்தில் அமைந்துள்ளது. இந்த ஊராட்சி, செஞ்சி சட்டமன்றத் தொகுதிக்கும் ஆரணி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 6 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 6 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1903 ஆகும். இவர்களில் பெண்கள் 950 பேரும் ஆண்கள் 953 பேரும் உள்ளனர்.
# தொரப்பாடி ஊராட்சி (விழுப்புரம்)

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. தொரப்பாடி
1. தொரப்பாடி காலனி
1. மேல்மாம்பட்டு
# ஏதெனியன் இரண்டாவது கூட்டணி

**இரண்டாம் ஏதெனியன் கூட்டணி** (*Second Athenian League*) என்பது ஏஜியன் நகர அரசுகளின் கடல்சார் கூட்டமைப்பு ஆகும். இது கிமு 378 முதல் 355 வரை ஏதென்சின் தலைமையில் செயல்பட்டது. இதன் முதன்மை நோக்கம் எசுபார்த்தா எதிர்ப்பு அடுத்து பாரசீகப் பேரரசின் வளர்ச்சிக்கு எதிரான தற்காப்பு நடவடிக்கை.
# ஏதெனியன் இரண்டாவது கூட்டணி

## பின்னணி

கிரேக்க பாரசீகப் போர்களின் போது பாரசீக செல்வாக்கை எதிர்கொள்ள ஏதென்சு கிமு 478 இல் டெலியன் கூட்டணியை நிறுவியது. ஏதெனியன் தலைமையான அந்த கூட்டணி அடுத்த சில தசாப்தங்கள் உறுதியாக இருந்தது. பல வரலாற்றாசிரியர்கள் அந்த கூட்டணியை ஏதெனியன் பேரரசு என்று கருதுகின்றனர். குறிப்பாக கூட்டணியின் கருவூலம் டெலோசிலிருந்து ஏதென்சுக்கு கிமு 454 இல் மாற்றப்பட்ட நிகழ்வுக்குப் பிறகு. அந்த கூட்டணி கிமு 431 முதல் 404 வரை நீடித்த பெலோபொன்னேசியன் போரில் எசுபார்த்தாவின் ஆதிக்கத்தில் இருந்த பெலோபொன்னேசியன் கூட்டணிக்கு எதிராக போராடியது. கிமு 404 இல் ஏதென்சின் முற்றுகைக்குப் பிறகு, ஏதென்சும் எசுபார்த்தாவும் கிரேக்க உலகில் எசுபார்த்தாவின் மேலாதிக்கத்தை நிறுவும் ஒரு சமாதான ஒப்பந்தத்தை மேற்கொண்டபோது டெலியன் கூட்டணி முடிவுக்கு வந்தது. எசுபார்த்தன் கூட்டாளிகளான கொரிந்து , தீபஸ் போன்றவை, ஏதென்சுடன் அமைதி ஒப்பந்தத்தை மேற்கொள்வதற்கு பதிலாக ஏதென்சை அழித்து அதன் குடிகளை அடிமைப்படுத்த விரும்பின. அட்டிகா, போயோட்டியா, இஸ்த்மோஸ் பகுதிகளில் அதிகார சமநிலையை நிலைநிறுத்துவதற்கு ஏதென்சு ஒரு முக்கிய காரணியாக இருந்ததால் எசுபார்த்தன்கள் அதை நிராகரித்தனர். அதற்கு பதிலாக பின்வரும் விதிமுறைகளை விதித்தனர்: ஏதெனியன் மதில் சுவர்கள் மற்றும் கோட்டைகள் அழிக்கப்பட வேண்டும். ஏதெனியன் கடற்படையில் பன்னிரெண்டு கப்பல்கள் தவிர மற்றவை அகற்றப்பட்டவேண்டும். ஏதென்சால் நாடுகடத்தப்பட்டவர்கள் மீண்டும் நகரத்திற்கு திரும்ப அனுமதிக்கப்பட வேண்டும். மேலும் ஏதென்சு எசுபார்த்தன் தலைமையை ஒப்புக்கொண்டு எசுபார்த்தன் கூட்டணி வலையமைப்பில் சேர வேண்டும். எசுபார்த்தாவே அதன் வெளியுறவுக் கொள்கையை நிர்ணயிக்கவேண்டும். என்பவை ஆகும்.  
எசுபார்த்தாவின் முன்னாள் கூட்டாளிகள் கிமு 395 இல் அதற்கு எதிராகத் திரும்பினர். அது எசுபார்த்தாவுக்கு எதிரான தீப்ஸ் தலைமையிலான கூட்டணி கொரிந்தியப் போரில் ஈடுபட்ட தாக்குதலுக்கு தூண்டுகோலானது. இது பாரசீகர்களால் ஆதரிக்கப்பட்ட ஏதென்ஸ், தீப்ஸ், கொரிந்து, ஆர்கோஸ் ஆகியவற்றின் கூட்டணிக்கு எதிராக எசுபார்த்தாவை போராடும் நிலைக்கு தள்ளியது. தொடர்ச்சியான ஏதெனியன் வெற்றிகளுக்குப் பிறகு, பாரசீகம் அண்டால்சிடாசின் அமைதி உடன்பாட்டை அமல்படுத்தியது: இது ஆசியா மைனரில் உள்ள அனைத்து கிரேக்க நகரங்களையும் சைப்ரஸ் தீவுகளையும் அதன் கட்டுப்பாட்டிற்குள் கொண்டு வருவதையும் மேலும் ஏதென்சுக்கு சொந்தமான லெம்னோஸ், இம்ப்ரோஸ், ஸ்கைரோஸ் ஆகியவற்றைத் தவிர மற்ற அனைத்து கிரேக்க நகரங்களின் சுதந்திரத்திற்கும் உத்தரவாதம் அளிப்பதாக இருந்தது. பெலோபொன்னேசியப் போரின் முடிவிற்குப் பிறகு முதன்முறையாக இந்தப் போரானது ஏதென்சு அதிகாரம் பெற உதவியது. இதனால் முன்பு இடிக்கப்பட்ட அதன் கோட்டைகளையும் அதன் கடற்படையையும் மீண்டும் கட்ட முடிந்தது.
# ஏதெனியன் இரண்டாவது கூட்டணி

## சாசனம் மற்றும் கொள்கை

புதிய கூட்டணியின் நோக்கங்களை விவரிக்கும் கூட்டணிக்காக பொறிக்கப்பட்ட கிமு 377 காலத்திய *தகவலேடு* ஏதென்சில் கண்டுபிடிக்கப்பட்டது. கூட்டணியின் விதிமுறைகள் பின்வருமாறு: ஏதென்சில் கூட்டணி உறுப்பினர்களின் கூட்டங்கள் நடத்தப்படும். அதில் ஒவ்வொரு நகர அரசும் அதன் அளவு பொருட்படுத்தப்படாமல் ஒரு வாக்கை கொண்டிருக்கும். மேலும் கூட்டணியில் சேர்ந்துள்ள நகர அரசுகளின் விசயத்தில் ஏதென்சு எவ்விதத்திலும் குறுக்கிடாது. அவை தங்கள் சுதந்திரத்தைத் தக்க வைத்துக் கொள்ளும். டெலியன் கூட்டணியின் விதிமுறைகளைப் போலன்றி, இந்த விதிமுறைகளில் கட்டாய காரிசன்கள் அல்லது திரைப்பணம் வசூலிக்கப்படவில்லை. மேலும் ஏதெனியன் குடிமக்கள் மற்ற உறுப்பு நாடுகளில் சொத்து வைத்திருப்பது தடைசெய்யப்பட்டது. ஏதென்சு இந்த விதிமுறைகளை டெலியன் கூட்டணியிலிருந்து மாறுபட்டதாக வடிவமைத்தது. முந்தைய டெலியன் கூட்டணி மேலாதிக்கத்தின் இரக்கமற்ற தன்மை மற்றும் கிளர்ச்சி செய்த அரசுகளுக்கு எதிரான கடுமையான தண்டனைகள் காரணமாக அப்போது திரை செலுத்திய அரசுகளில் இது பிரபலமடையவில்லை. ஏதென்சு, எசுபார்த்தா, பாரசீகம் உள்ளிட்ட ஆதிக்க சக்திகளிடமிருந்து கிரேக்க நகர அரசுகளுக்கு விடுதலை தரும் சாசனமான அண்டால்சிடாசின் அமைதி உடன்பாட்டைத் தகர்ப்பதற்குப் பதிலாக அதைச் செயல்படுத்துவதற்கான ஒரு வழியாக இக்கூட்டணி என்று கூறப்பட்டது.  
பல வரலாற்றாசிரியர்கள் ஏதெனியன் இரண்டாவது கூட்டணியானது கிரேக்கத்தின் மீது ஏதெனியன் மேலாதிக்கத்தின் மறு எழுச்சி என்று கருதுகின்றனர். பண்டைய கிரேக்கத்தின் வரலாற்றாசிரியர் ஜாக் கார்கில் போன்ற சிலர், இந்த கூட்டணி டெலியன் கூட்டணியிலிருந்து வேறுபட்டது என்றும் அது புதிய ஏதெனியன் பேரரசுக்கானது அல்ல என்றும் வாதிடுகின்றனர்.
# ஏதெனியன் இரண்டாவது கூட்டணி

## தீப்சின் எழுச்சி

தீப்ஸ் கூட்டணி துவக்கத்தின் போது இதில் சேர்ந்தது. ஏனெனில் ஒப்பந்தத்தின் முக்கிய புள்ளிகளில் ஒன்று எசுபார்த்தாவை எதிர்பது ஆகும். இருப்பினும், தீப்சுக்கும் கூட்டணிக்கும் இடையிலான உறவுகள் விரைவில் மோசமாயின. மேலும் தீப்சை நம்பப்படக் கூடாது என்பதை ஏதென்சு உணரத் தொடங்கியது. எடுத்துக்காட்டாக, தீப்ஸ் கிமு 372 இல் பிளாட்டியாவை அழித்தது. அது அப்போதுதான் மீண்டும் நிறுவப்பட்டது. ஏதென்ஸ் எசுபார்த்தாவுடன் அமைதி பேச்சுவார்த்தை நடத்துவது பற்றி சிந்திக்கத் துவங்கியது; ஏதென்சு எசுபார்த்தாவுடன் இதைப் பற்றி விவாதித்துக் கொண்டிருந்த போது , லீக்ட்ரா போரில் (கிமு 371) தீப்ஸ் எசுபார்த்தன் படைகளை தீர்க்கமாக தோற்கடித்தது. இது போயோடியன் போரின் முடிவுக்கு இட்டுச் சென்றது. மேலும் கிரேக்கத்தின் மீது எசுபார்த்தன் மேலாதிக்கம் ஏற்பட்டது. தீப்ஸ் விரைவில் கூட்டணியை விட்டு வெளியேறி தன் சொந்த மேலாதிக்கத்தை நிறுவியது.
# ஏதெனியன் இரண்டாவது கூட்டணி

## பிந்தைய வரலாறும், சிதைவும்

கிமு 371 இல் எசுபார்த்தாவின் தோல்விக்குப் பிறகு, தீப்ஸ் கூட்டணியிலிருந்து பிரிந்தது. மேலும் அன்டால்சிடாசின் அமைதி உடன்பாட்டு விதிமுறைகளை தயக்கமின்றி மீறி செயல்பட்டது. பின்னர், தொடர்ச்சியான கிளர்ச்சிகள் கூட்டணியை உலுக்கியது, அது நேச நாடுகளின் போர் எனப்படும் சமூகப் போரில் (கிமு 357-355) உச்சநிலையை அடைந்தது. இதில் சியோஸ், ரோட்ஸ், கோஸ், பைசாந்தியம் அரசுகள் ஏதென்சுக்கு எதிராக போருக்குச் சென்றன. இந்தப் போருடன் இரண்டாம் ஏதெனியன் கூட்டணி சிதைந்தது.
# மகாலிங்கம் கோவிந்தராசு

**மகாலிங்கம் கோவிந்தராசு** (*Mahalingam Govindaraj*) எனும் வேளாண் அறிவியலாளர் இந்தியாவின் தமிழ்நாட்டைச் சேர்ந்தவர். இவர் 2022ஆம் ஆண்டிற்கான போர்லாக் விருதை தனது வேளாண் அறிவியல் ஆராய்ச்சிக்காகப் பெற்றுள்ளார்.
# மகாலிங்கம் கோவிந்தராசு

## கல்வி

கோவிந்தராசு வேளாண்மையில் முது அறிவியல் மற்றும் முனைவர் பட்டத்தினை கோயம்புத்தூரில் உள்ள தமிழ்நாடு வேளாண்மைப் பல்கலைக்கழகத்தில் பெற்றுள்ளார். முனைவர் பட்டத்திற்கு தாவர பெருக்கம் மற்றும் மரபியலில் ஆய்வு மேற்கொண்டார். முன்னதாக வேளான் இளம் அறிவியல் பட்டத்தினை தூத்துக்குடி மாவட்டம் கிள்ளிகுளம் வேளாண்மைக் கல்லூரி மற்றும் ஆராய்ச்சி நிறுவனத்தில் பெற்றுள்ளார்.
# மகாலிங்கம் கோவிந்தராசு

## ஆராய்ச்சியாளராக

2011ஆம் ஆண்டு தொடங்கி பகுதி வறண்ட வெப்பமண்டல பன்னாட்டுப் பயிர்கள் ஆராய்ச்சி நிறுவனத்தில் விஞ்ஞானியாக, கோவிந்தராஜ், அதிக இரும்பு மற்றும் துத்தநாக உள்ளடக்கம் கொண்ட கம்பு பயிரை உயிரி வலுப்படுத்துவதற்கான ஒரு உத்தியை வரையறுத்து, அதிக மகசூல் தரும், வறட்சியைத் தாங்கும் வகைகளை விவசாயிகளிடம் அறிமுகம் செய்தார்.  
தனது ஆய்வின் ஒரு பகுதியாக 2014ஆம் ஆண்டில், கோவிந்தராஜ் உலகின் முதல் உயிர் வலுவூட்டப்பட்ட கம்பு பயிரினை வெளியிட்டார்.  
இவர், இந்தியா மற்றும் ஆப்பிரிக்காவில் பத்துக்கும் மேற்பட்ட குறிப்பிடத்தக்க உயர் இரும்பு, துத்தநாகம் கொண்ட கம்புப் பயிரினை அறிமுகப்படுத்தினார். ஆயிரக்கணக்கான விவசாயிகள், விதை உற்பத்தியாளர்கள், உணவு தயாரிப்பாளர்கள் மற்றும் நுகர்வோரைச் சென்று சேர களப்பணியாற்றினார். இவர் 2019ஆம் ஆண்டில் மேற்கு ஆபிரிக்காவில் முதல் உயிர்வழி வலுவூட்டப்பட்ட கம்புப் பயிரினை அறிமுகப்படுத்தினார். இப்பயிர் விரைவில் இப்பகுதியில் 20,000 ஹெக்டேர்களுக்கு மேல் பயிரிடப்பட்ட முக்கிய வகையாக மாறியது.
கோவிந்தராஜ் தற்பொழுது ஐதராபாத்திலுள்ள பகுதி வறண்ட வெப்பமண்டல பன்னாட்டுப் பயிர்கள் ஆராய்ச்சி நிறுவனத்தில் மூத்த அறிவியலாளர்ரகப் பணியாற்றி வருகின்றார்.
# மகாலிங்கம் கோவிந்தராசு

## விருதுகள்

- 2009, பன்னாடு ஆய்வாளர் விருது, பன்னாட்டுத் தாவர ஊட்டச்சத்து நிறுவனம், ஜார்ஜியா, அமெரிக்கா
- 2014 வளத் திரட்டி விருது, பகுதி வறண்ட வெப்பமண்டல பன்னாட்டுப் பயிர்கள் ஆராய்ச்சி நிறுவனம், ஐதராபாத்
- 2016 இளம் விஞ்ஞானி விருது பகுதி வறண்ட வெப்பமண்டல பன்னாட்டு பயிர்கள்ப் ஆராய்ச்சி நிறுவனம், ஐதராபாத்
- 2022 போர்லாக் விருது, உலக உணவுப் பரிசு அறக்கட்டளை
# ஒட்டம்பட்டு ஊராட்சி (விழுப்புரம்)

**ஒட்டம்பட்டு ஊராட்சி**, தமிழ்நாட்டின் விழுப்புரம் மாவட்டத்தில் உள்ள முகையூர் ஊராட்சி ஒன்றியத்தில் அமைந்துள்ளது. இந்த ஊராட்சி, திருக்கோயிலூர் சட்டமன்றத் தொகுதிக்கும் விழுப்புரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 9 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 9 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4040 ஆகும். இவர்களில் பெண்கள் 2004 பேரும் ஆண்கள் 2036 பேரும் உள்ளனர்.
# ஒட்டம்பட்டு ஊராட்சி (விழுப்புரம்)

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. ஒட்டம்பட்டு
# தணிக்கலாம்பட்டு ஊராட்சி (விழுப்புரம்)

**தணி்க்கலாம்பட்டு ஊராட்சி**, தமிழ்நாட்டின் விழுப்புரம் மாவட்டத்தில் உள்ள முகையூர் ஊராட்சி ஒன்றியத்தில் அமைந்துள்ளது. இந்த ஊராட்சி, திருக்கோயிலூர் சட்டமன்றத் தொகுதிக்கும் விழுப்புரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 6 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 6 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 811 ஆகும். இவர்களில் பெண்கள் 414 பேரும் ஆண்கள் 397 பேரும் உள்ளனர்.
# தணிக்கலாம்பட்டு ஊராட்சி (விழுப்புரம்)

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. தணிக்கலாம்பட்டு
# லிஸ்ஸி லிண்ட் அவ் ஹகேபி

**எமிலி அகஸ்டா லூயிஸ் "லிஸ்ஸி" லிண்ட் ஆவ் ஹகேபி** (ஆங்கிலம்: Emilie Augusta Louise "Lizzy" Lind af Hageby) (20 செப்டம்பர் 1878–26 டிசம்பர் 1963) ஒரு சுவீடனிய-பிரித்தானிய பெண்ணியவாதியும் விலங்குரிமை ஆர்வலருமாவார். அவர் 20-ம் நூற்றாண்டின் முற்பகுதியில் இங்கிலாந்தில் ஒரு முக்கிய உடற்கூறாய்வு எதிர்ப்பு ஆர்வலராக அறியப்பட்டவர்.  
ஒரு புகழ்பெற்ற சுவீடனிய குடும்பத்தில் பிறந்தவரான லிண்ட் அவ் ஹகேபி, மற்றொரு சுவீடனிய ஆர்வலரோடு இணைந்து தங்கள் உடற்கூறாய்வு எதிர்ப்புக் கல்வியறிவினை மேம்படுத்த எண்ணி 1902-ல் இலண்டன் பெண்கள் மருத்துவப் பள்ளியில் சேர்ந்தனர். இருவரும் லண்டன் பல்கலைக்கழகக் கல்லூரியின் உடற்கூறாய்வு வகுப்புகளில் கலந்துகொண்டு 1903-ம் ஆண்டு அந்த அனுபவங்களைப் பற்றிய தங்களது குறிப்பேடுகளின் தொகுப்பினை *தி ஷம்பிள்ஸ் ஆவ் சயின்ஸ்: எக்ஸ்ட்ராக்ட்ஸ் ஃப்ரம் த டைரி ஆவ் டூ ஸ்டூடன்ட்ஸ் ஆவ் ஃபிசியாலஜி* என்ற தலைப்பில் வெளியிட்டனர். இதில் அங்கிருந்த ஆராய்ச்சியாளர்கள் போதுமான மயக்க மருந்து இல்லாமல் உயிரோடு ஒரு நாயை உடற்கூறாய்வு செய்தைப் பற்றிய தகவல்கள் வெளியிடப்பட்டிருந்தன. பழுப்பு நாய் விவகாரம் என்று அழைக்கப்பட்ட இந்த ஊழல் விவகாரத்தின் விளைவாக அதனைத் தொடர்ந்து தொடரப்பட்ட அவதூறு வழக்கு, ஆராய்ச்சியாளர்களில் ஒருவருக்கு ஏற்பட்ட சட்ட சிக்கல், மருத்துவ மாணவர்களால் இலண்டனில் ஏற்பட்ட கலவரம் என பல முக்கிய நிகழ்வுகள் நடந்தேறின.  
இவற்றைத் தொடர்ந்து 1906-ம் ஆண்டு லிண்ட் அவ் ஹகேபி விலங்குப் பாதுகாப்பு மற்றும் உடற்கூறாய்வு எதிர்ப்பு சங்கத்தை (Animal Defence and Anti-Vivisection Society) இணைந்து நிறுவினார். பின்னர் ஹாமில்டனின் சீமாட்டியுடன் சேர்ந்து டார்செட்டில் உள்ள ஃபெர்ன் ஹவுஸில் விலங்குகள் சரணாலயம் ஒன்றை நடத்தினார். அவர் 1912-ல் பிரித்தானிய குடிமகளாக ஆனார். அதன் பின்னர் தனது வாழ்நாள் முழுவதையும் விலங்குகள் பாதுகாப்பு பற்றியும் அதற்கும் பெண்ணியத்துக்கும் உள்ள தொடர்பைப் பற்றி எழுதுவதிலும் உரையாற்றுவதிலும் செலவிட்டார். சிறந்த சொற்பொழிவாளராக அறியப்பட்ட ஹகேபி, தனது பிரச்சாரங்களை விமர்சித்த *பால் மால் கஜெட்* என்ற இதழை எதிர்த்து அவதூறு வழக்கு ஒன்றை 1913-ம் ஆண்டில் தொடர்ந்தார். தோல்வியில் முடிந்த அவ்வழக்கின் விசாரணையின் போது 210,000 சொற்களைப் பயன்படுத்தி உரையாற்றியதும் 20,000 கேள்விகளைக் கேட்டதும் புதிய சாதனையாகக் கருதப்பட்டது. இதுவே ஒரு விசாரணையில் உரைக்கப்பட்ட சொற்களின் அதிகப்பட்ச எண்ணிக்கையாகும். "முழுக்க முழுக்க ஒரு பெண்ணால் நடத்தப்பட்டாலும், ரஸ்ஸலின் காலத்திற்குப் பின்னர் வழக்குரைஞர் கழகம் கண்ட மிகவும் புத்திசாலித்தனமான வாதம் இது" என்று *தி நேஷன்* நாளிதழ் அவரது சாட்சியத்தைப் பாராட்டியது.
# லிஸ்ஸி லிண்ட் அவ் ஹகேபி

## முக்கியப் படைப்புகள்

=
# ஜதம்

**ஜதம்** (*Jadam*) என்பது இந்தியக் கோத்திரம் அல்லது குலத்தின் பெயர். இது பொதுவாக இந்தியாவின் அரியானா மாநிலத்தில் காணப்படும் அகிர் எனக் குறிப்பிடப்படும் வட-இந்தியச் சாதிக் குழுவின் ஒரு பிரிவாகும்.  
இந்த பெயர் ஜாதவ்/யாதவ் என்ற பொதுவான குலப்பெயரின் மாறுபாடாக சில வரலாற்றாசிரியர்களால் கண்டறியப்பட்டுள்ளது.
# ஜதம்

## மேலும் பார்க்கவும்

- அஹிர்
- யது
- பதி
# கொல்கத்தா கவிதை சங்கமம்

**கொல்கத்தா கவிதை சங்கமம்** (*Kolkata Poetry Confluence*) என்பது கவிஞர்கள், மொழிபெயர்ப்பாளர்கள், கவிதை வெளியீட்டாளர்கள் மற்றும் கவிதை பிரியர்களை கொல்கத்தாவில் ஒன்றிணைக்கும் ஒரு பன்னாட்டு பன்மொழி இலக்கிய விழாவாகும். இந்த நிகழ்வை அண்டோனிம் இதழும் பாசா சம்சாத் புத்தக வெளியீட்டு நிறுவனமும் சேர்ந்து ஏற்பாடு செய்கின்றன. கவிதைப் புத்தக கண்காட்சி ஒன்றும் இவ்விழாவில் இடம் பெற்றது.
# கொல்கத்தா கவிதை சங்கமம்

## பங்கேற்பாளர்கள்

சங்கமத்தில் உலகம் முழுவதிலுமிருந்து பல்வேறு மொழிகளில் கவிஞர்கள் மற்றும் மொழிபெயர்ப்பாளர்கள் கலந்து கொள்கின்றனர். சுதேசுனா ராய், அனிந்தியா சாட்டர்சி, அபிசித் குகா மற்றும் சிறீசாதோ போன்ற முன்னணி திரைப்பட மற்றும் ஊடக நபர்களும் இவ்விழா பங்கேற்பாளர்களில் அடங்குவர்.
# கொல்கத்தா கவிதை சங்கமம்

## 2022 நிகழ்வு

கொல்கத்தா கவிதைகள் சங்கமம் 2022 சூன் மாதம் 11 முதல் 13 ஆம் தேதிவரை "உள்ளடக்கம்" என்ற கருப்பொருளில் ஏற்பாடு செய்யப்பட்டது. பேராசிரியை சைதி மித்ரா சங்கமத்தின் இயக்குநராக இருந்தார். :-
# கொல்கத்தா கவிதை சங்கமம்

## விருது பெற்றவர்கள்

கொல்கத்தா கவிதை சங்கமம், இந்திய மொழிகளில் இருந்து ஆங்கிலத்தில் கவிதைகளை மொழிபெயர்த்த சிறந்த படைப்புகளுக்காக சிபானந்த தாசு விருது மற்றும் சோனாலி கோசல் விருதை வழங்கியது. சிபானந்த தாசு விருது பெற்றவர்கள் பின்வருமாறு :-  
- அசாமிய மொழி :- சமீர் தந்தியை மொழிபெயர்த்ததற்காக அர்சிதா இயா
- வங்காளம் :- முகமது நூருல் ஊதாவை மொழிபெயர்த்ததற்காக இந்திராணி பட்டாச்சார்யா
- இந்தி :- அனாமிகாவை மொழிபெயர்த்ததற்காக பல்லவி சிங்கு
- மராத்தி :- சந்தோசு பவாரை மொழிபெயர்த்ததற்காக சந்தோசு ரத்தோட்டு
- ஒடியா :- சரோச்சு பாலை மொழிபெயர்த்ததற்காக சிநேகபிரவா தாசு
- தமிழ் :- சுகிர்தராணியை மொழிபெயர்த்ததற்காக தீபலட்சுமி இயோசப்
- உருது :- முனைவர் இராணாவை மொழிபெயர்த்ததற்காக தபன் குமார் பிரதான்
# ஜாதவ்

**ஜாதவ்** (*Jadhav*) என்பது இந்திய மாநிலமான மகாராட்டிரம் மற்றும் அண்டை பகுதிகளில் முக்கியமாகக் காணப்படும் கோலி சாதியின் குலமாகும்.
# ஜாதவ்

## குறிப்பிடத்தக்க ஜாதவ குலத்தினர்

ஜாதவ் பெயர் கொண்ட குறிப்பிடத்தக்க நபர்கள்:  
- பாரத் ஜாதவ் (பிறப்பு 1973), இந்திய நாடக மற்றும் திரைப்படத் தயாரிப்பாளர்
- பாஸ்கர் ஜாதவ், இந்திய அரசியல்வாதி
- தனாஜி ஜாதவ் (1650-1708), மராட்டியப் பேரரசின் போர்வீரன்
- கேதர் ஜாதவ் (பிறப்பு 1985), இந்திய துடுப்பாட்ட வீரர்
- காசாபா தாதாசாகேப் ஜாதவ் (1926-1984), இந்திய ஒலிம்பிக் மல்யுத்த வீரர்
- குல்பூசண் ஜாதவ் (பிறப்பு 1970), இந்திய முன்னாள் கடற்படை அதிகாரி மற்றும் தொழிலதிபர், 2016-ல் சட்டவிரோதமாக பாக்கித்தானால் பிடிக்கப்பட்டார்.
- லகுஜி ஜாதவ், 16 ஆம் நூற்றாண்டில் சிந்த்கேட் ராஜாவின் முக்கியப் பேரறிஞர்
- லௌகிக் ஜாதவ் (பிறப்பு 1989), இந்திய கால்பந்து சங்க வீரர்
- மேரி கிளப்வாலா ஜாதவ் (1909-1975), இந்திய பரோபகாரர்
- நம்டியோ ஜாதவ் (பிறப்பு 1921), இந்திய விக்டோரியா கிராஸ் பெற்றவர்
- நரேந்திர ஜாதவ் (பிறப்பு 1953), இந்தியப் பொருளாதார நிபுணர், அதிகாரி, எழுத்தாளர் மற்றும் கல்வியாளர்
- பிரதாப்ராவ் கணபத்ராவ் ஜாதவ் (பிறப்பு 1960), இந்திய நாடாளுமன்ற மக்களவை உறுப்பினர்
- பிரியதர்ஷன் ஜாதவ் (பிறப்பு 1980), மராத்தி நடிகர், திரைப்பட இயக்குநர், திரைப்படத் தயாரிப்பாளர் மற்றும் திரைக்கதை எழுத்தாளர்
- ரவி ஜாதவ், இந்தியத் திரைப்படத் தயாரிப்பாளர் மற்றும் திரைப்பட இயக்குநர்
- சஞ்சய் ஜாதவ், இந்தியத் திரைப்படத் தயாரிப்பாளர் மற்றும் திரைப்பட இயக்குநர்
- சஞ்சய் ஹரிபாவ் ஜாதவ் (பிறப்பு 1967), இந்திய அரசியல்வாதி
- சித்தார்த் ஜாதவ் (பிறப்பு 1981), இந்திய நடிகர் மற்றும் நகைச்சுவை நடிகர்
- சினேகல் ஜாதவ் (பிறப்பு 1990), மகாராட்டிர துடுப்பாட்ட வீரர்
- உமேஷ். ஜி. ஜாதவ் (பிறப்பு 1959), 17வது மக்களவையில் நாடாளுமன்ற உறுப்பினர்
- யாமினி ஜாதவ், இந்திய அரசியல்வாதி
# மனோசித்ரா (நடிகை)

**மனோசித்ரா** இந்தியத் திரைப்பட நடிகையாவார்.இவர் தெலுங்கு,தமிழ் மற்றும்மலையாளத்திரைப்படங்களில் நடித்தவர். 1983 இல்பிரேம் நசீர் கதாநாயகனாக நடித்த*மழநிலவு*திரைப்படத்தின் மூலம் மலையாளத்தில் அறிமுகமானார். இவர் தமிழ்த் திரைப்பட நடிகர்டி. எஸ். பாலையா மற்றும் மல்லிகா ஆகியோரின் மகள் ஆவார்.
# மனோசித்ரா (நடிகை)

## நடித்த திரைப்படங்கள்

| ஆண்டு | திரைப்படம் | கதாபாத்திரம் | மொழி | குறிப்புகள் |
| --- | --- | --- | --- | --- |
| 1982 | *தென்றலே வா* | தமிழ் | வெளிவராத திரைப்படம் |  |
| 1982 | *மாதுளை முத்துக்கள்* | தமிழ் | தமிழ்த் திரைப்பட அறிமுகம் |  |
| 1983 | *மழநிலவு* | பூர்ணிமா | மலையாளம் | மலையாளத் திரைப்பட அறிமுகம் |
| 1983 | *திமிங்கலம்* | ரீதா | மலையாளம் |  |
| 1983 | *ஈ வழி மாத்திரம்* | மலையாளம் |  |  |
| 1983 | *ஒரு ஓடை நதியாகிறது* | தமிழ் |  |  |
| 1984 | *ஒரு பைங்கிளிகத* | மலையாளம் |  |  |
| 1984 | *சுவந்தம் சரிகா* | சரிகா | மலையாளம் |  |
| 1984 | *உமாநிலையம்* | மலையாளம் |  |  |
| 1985 | *சிறீவாரி சோபனம்* | மார்கரேட் | தெலுங்கு |  |
| 1985 | *குருஜி ஒரு வாக்கு* | மலையாளம் |  |  |
| 1985 | *டெரர்* | தீபா | தெலுங்கு |  |
| 1986 | *கிரயி மோகுடு* | சுப்னா | தெலுங்கு |  |
| 1986 | *மா வரி கோலா* | தெலுங்கு |  |  |
| 1989 | *அண்ணனுக்கு ஜே* | தமிழ் | கிருத்திகா |  |
| 2002 | *விவரமான ஆளு* | பார்வதி | தமிழ் |  |
| 2006 | *தர்மபுரி* | வளர்மதியின் தாய் | தமிழ் |  |
# நான்காம் அர்சினோ

**நான்காம் அர்சினோ** (**Arsinoë IV**), எலனியக் காலத்தில் பண்டைய எகிப்தை ஆண்ட தாலமி வம்சத்தின் இராணி ஆவார். நான்காம் அர்சினோ தாலமி மன்னர் பனிரெண்டாம் தாலமியின் 6 குழந்தைகளில் நான்காவது குழந்தையும், இளைய மகளும் ஆவார்.  
எகிப்தில் நிலவிய உள்நாட்டுப் போரினால் ஏழாம் கிளியோபாற்றா, எகிப்தை விட்டு வெளியேறிதால், எகிப்திய பார்வோன் பதிமூன்றாம் தாலமி தனது மற்றொரு சகோதரியும், மனைவியுமான நான்காம் அர்சினோவுடன் எகிப்தை கிமு 48 – 47 முடிய ஆண்டார்.  
வடக்கு எகிப்தில் உள்ள அலெக்சாந்திரியாவை, கிமு 47ல் ஏழாம் கிளியோபாற்றா உதவியுடன், உரோமைப் பேரரசர் ஜுலியஸ் சீசர் தலைமையிலான கிரேக்கப் படைகள் முற்றுகை இட்ட போது, நான்காம் அர்சினோ போர்க் கைதியாக பிடிக்கப்படடு, உரோம் நகரத்திற்கு கொண்டு செல்லப்பட்டார். பின்னர் நான்காம் அர்சினோ தற்கால துருக்கியின் எபேசஸ் நகரத்திற்கு நாடு கடத்தப்பட்டார். இவரது கல்லறை எபேசஸ் நகரத்தில் உள்ளது.
# நான்காம் அர்சினோ

## இதனையும் காண்க

- பண்டைய எகிப்திய அரசிகள்
- தாலமி வம்சம்
- எலனியக் காலம்
# காரக்பூர்-சிலிகுரி பொருளாதார வழித்தடம்

**காரக்பூர்-சிலிகுரி பொருளாதார வழித்தடம்** (*Kharagpur–Siliguri Economic Corridor*) மேற்கு வங்காளத்தில் உள்ள காரக்பூர் மற்றும் சிலிகுரி நகரங்களுக்கு இடையே முன்மொழியப்பட்டுள்ள ஒரு பொருளாதார வழித்தடமாகும் . இந்த நடைபாதை மேற்கு வங்க மாநிலம் முழுவதும் நீண்டுள்ளது மற்றும் பர்தாமான், பெர்காம்பூர், மால்டா மற்றும் ராய்கஞ்ச் போன்ற முக்கிய மாவட்டம் மற்றும் பிரதேச நகரங்கள் வழியாகவும் செல்கிறது. தாழ்வாரத்தின் மொத்த நீளம் தோராயமாக 516 கி.மீ. தற்போதுள்ள தேசிய நெடுஞ்சாலை 12 ( பக்காலி மற்றும் சிலிகுரியை இணைக்கிறது), தேசிய நெடுஞ்சாலை 27 மற்றும் முன்மொழியப்பட்ட்டுள்ள காரக்பூர்-மோர்கிராம் விரைவுச்சாலை ஆகியவற்றைச் சுற்றி இந்த நடைபாதை திட்டமிட்டப்பட்டுள்ளது.
# காரக்பூர்-சிலிகுரி பொருளாதார வழித்தடம்

## பின்னணி

சிலிகுரி மற்றும் வடகிழக்கு இந்தியாவிற்கு சரக்குகளின் இறக்குமதி மற்றும் ஏற்றுமதி ஆல்டியா துறைமுகத்தால் கையாளப்படுகிறது. ஆனால் துறைமுகத்தில் இருந்து சிலிகுரி செல்லும் பாதையில் போக்குவரத்து நெரிசல் அதிகம் உள்ளதால், சரக்குகளை கொண்டு செல்ல கூடுதல் நேரம் பிடிக்கும். சிலிகுரி மற்றும் காரக்பூருக்கு இடையே எளிதான மற்றும் விரைவான இணைப்பை ஏற்படுத்துவதற்காகவும் சிலிகுரி மற்றும் காரக்பூர் நகரங்களுக்கு இடையே எளிதான மற்றும் வேகமான தொடர்பை ஏற்படுத்துவதற்காகவும் தாழ்வாரத்தின் கட்டுமானம் முன்மொழியப்பட்டுள்ளது.
# காரக்பூர்-சிலிகுரி பொருளாதார வழித்தடம்

## பாதை

இந்த நடைபாதை மேற்கு வங்காளத்தின் மேற்கு மிட்னாபூர் மாவட்டத்தில் உள்ள காரக்பூர் நகரிலிருந்து தொடங்கி மேற்கு வங்காளத்தின் டார்ச்சுலிங் மாவட்டத்தில் உள்ள சிலிகுரி நகரத்தில் முடிவடையும். இது பர்தமான், பராக்கா மற்றும் மால்டா நகரங்கள் வழியாக செல்லும்.
# தன்வீர் ஆசன்

**தன்வீர் ஆசன்** (*Tanweer Hasan*) வங்காளதேச நாட்டைச் சேர்ந்த ஒரு கல்வியாளர் மற்றும் ஒரு தனியார் பல்கலைக்கழகத்தின் துணைவேந்தர் ஆவார்.
# தன்வீர் ஆசன்

## ஆரம்ப கால வாழ்க்கை

மிர்சாபூர் கேடட் கல்லூரியில் ஆசன் படித்தார் . 1986 ஆம் ஆண்டு டாக்கா பல்கலைக்கழகத்தில் நிதியியல் துறையில் இளநிலை வணிகவியல் பட்டம் பெற்றார். 1989 ஆம் ஆண்டில் பெய்லர் பல்கலைக்கழகத்தில் முதுநிலை வணிக மேலாண்மை பட்டத்தை படித்து முடித்தார். ஆர்வர்டு பல்கலைக்கழகத்தில் தனது மேலாண்மை மேம்பாட்டுத் திட்டப் படிப்பை முடித்தார். இங்குள்ள பல்கலைக்கழகத்தின் ராபின் வளாகத்தில் ஆசன் கற்பித்தல் பணியில் இருந்தார். மேலும் இங்கு பல்கலைக்கழகத்தின் இணைப் பேராசிரியர் நிலையில் பணிபுரிந்தார். நிதி மற்றும் மேம்பாட்டுக்கான நிறுவனத்தில் வருகை தரும் பேராசிரியராகவும் பணியில் இருந்தார்.  
2021 ஆம் ஆண்டு பிப்ரவரி மாதம் 23 ஆம் தேதியன்று வங்காளதேசத்தில் ஒரு தனியார் பல்கலைக்கழகத்தின் துணைவேந்தராக ஆசன் நியமிக்கப்பட்டார். அறங்காவலர் குழு மற்றும் புர்பானி குழுமத்தின் தலைவரான அப்துல் அய் சர்க்கர் நிதியுதவியுடன் பல்கலைக்கழகத்தின் புதிய பீடங்களுக்கு மடிக்கணினிகளை வழங்கினார். பல்கலைக்கழகத்தில் கிங் செசாங்கு நிறுவனத்தை நடத்துவதற்கான ஒப்பந்தத்தில் ஆசன் கையெழுத்திட்டார்.
# சீனப் போர் நினைவுச்சின்னம்

**சீனப் போர் நினைவுச்சின்னம்** (*Chinese War Memorial*) ஆங்காங்கு நாட்டின் விலங்கியல் மற்றும் தாவரவியல் பூங்காவில் நிறுவப்பட்டுள்ளது. 1928 ஆம் ஆண்டு அமைக்கப்பட்ட இந்த நினைவுச்சின்னம் முதலில் முதலாம் உலகப் போரின் போது இறந்த சீன மக்களின் நினைவாக இருந்தது. இரண்டாம் உலகப் போரின் போது கட்டடம் சேதமடைந்தது. பின்னர் இரண்டு மோதல்களிலும் இறந்தவர்களுக்காக இச்சின்னம் மறுசீரமைக்கப்பட்டது. தரம் 1 என உறுதிப்படுத்தப்பட்ட நினைவகத்தில் ஆண் சிங்கங்களின் இரண்டு கல் சிற்பங்கள் உள்ளன.
# முகேசு முகமது

**முகேசு முகமது** (*Mukesh Mohamed*, ஆரம்பத்தில் **முகேசு** என்று அழைக்கப்பட்டார்) இந்தியத் திரைப்படப் பின்னணிப் பாடகர் ஆவார். இவர் மெல்லிசை, நாட்டுப்புற இசை, கானா பாடல்கள் என பல்துறை பாடகர் ஆவார். பல்வேறு இந்திய மொழிகளில் 500இற்கும் மேற்பட்ட திரைப்படப் பாடல்களைப் பாடியுள்ளார்.இவர் பல பக்திப் பாடல்களையும் பதிவு செய்துள்ளார்.இவர் உலகெங்கிலும் உள்ள பல நேரடி இசைக் கச்சேரிகளில் பங்குபெற்றுப் பாடியவர். மேலும்இளையராஜாவின்இசைக் குழுக்களில் தொடர்ந்து பாடல்களைப் பாடியுள்ளார்.முகேசு முகமதுஅண்ணாத்த திரைப்படத்தில் "வா சாமி" உட்பட மிகவும் பிரபலமான வெற்றிப் பாடல்களைப் பாடியுள்ளார்.
# முகேசு முகமது

## ஆரம்பகால வாழ்க்கை

முகேசு முகமது தமிழ்நாட்டின் சென்னையில் பிறந்தார்.இவரது பெற்றோர்திருநெல்வேலி மாவட்டம், செய்துங்கநல்லூர் கிராமத்தைச் சேர்ந்தவர்கள்.இவர் தனது பள்ளி நாட்களில் பாட்டுப் போட்டிகளில் தீவிரமாக பங்கேற்றார்.இவரது ஆசிரியர் இசைத் துறையிலும் திரைப்படத் துறையிலும் நுழைய அறிவுறுத்திஇவரின் எதிர்காலத்தை முன்னறிவித்தார். முகேசு சிறுவயதிலிருந்தே திரைப்படத் துறையில் ஆர்வமாக இருந்ததால், அதைத் தொழிலாகக் கொள்ள வேண்டும் என்பதில் உறுதியாக இருந்தார்.இசையாளரான இவருடைய தந்தை என். பி. அப்துல் காதர் புகழ்பெற்ற திரைப்படப் பின்னணிப் பாடகர்களான கே. பி. சுந்தராம்பாள்,டி. ஆர். மகாலிங்கம்,டி. எம். சௌந்தரராஜன்சீர்காழி கோவிந்தராஜன் ஆகியோர் பாடிய சில கடினமான பாடல்களைப் பாடப் பயிற்சி அளித்ததுடன் இசையை முறையாகக் கற்கவும் ஊக்குவித்தார்.முகேசு முகமது இசையாளரான தினகரனிடம் இசையைக் கற்கத் தொடங்கினார். தினகரன் இவருடைய பெயரை முகேசு என்று மாற்றினார்.
# முகேசு முகமது

## பின்னணிப் பாடகராக

முகேசு முகமது தினகரனின் இசைக்குழுவில் பாடல்களைப் பாடத் தொடங்கினார்.தொடக்கத்தில் பல பிரபலமான தமிழ்ப் பக்திப் பாடல்களைப் பாடி வந்தார்.15 ஆண்டுகளுக்கும் மேலாக இவர் மெல்லிசைக் குழுக்களில் பாடிக்கொண்டிருந்தார்.ஒரே நேரத்தில், முன்னணி தொலைக்காட்சிகளால் ஏற்பாடு செய்யப்பட்ட பல்வேறு இசைப் போட்டிகளில் இவர் பங்கேற்றார்.2002 இல், ராஜ் தொலைக்காட்சி நடத்திய "ராஜ கீதம்" என்ற இசைப் போட்டிக்காக அந்த ஆண்டின் சிறந்த பாடகராகத் தேர்ந்தெடுக்கப்பட்டார். மேலும்எம். எஸ். விஸ்வநாதன் ,எஸ். பி. பாலசுப்பிரமணியம்,ஏ. ஆர். ரகுமான் உள்ளிட்ட புகழ்பெற்ற இசைக்கலைஞர்கள் முன்னிலையில் விருதைப் பெற்றார். 2004 இல் ஏ.ஆர். ரகுமான் இசையமைப்பில் வெளிவந்த கண்களால் கைது செய் என்ற தமிழ்த் திரைப்படத்தில் "தீக் குருவியை" பாடலுக்காக முகேசு முகமது முதன்முறையாக பின்னணிபாடினார். இளையராஜா,சிறீகாந்து தேவா,பரத்வாஜ்,தேவி ஸ்ரீ பிரசாத்,டி. இமான்,ஹாரிஸ் ஜெயராஜ் ,சிற்பி,கார்த்திக் ராஜா,கண்ணன்,யுவன் ஷங்கர் ராஜா உட்படபல்வேறு இசையமைப்பாளர்களின் இசையில் பாடியுள்ளார்.
1964இல் வெளிவந்த கர்ணன் திரைப்படத்தில் இடம்பெற்ற *உள்ளத்தில் நல்ல உள்ளம்* என்ற சீர்காழி கோவிந்தராஜன் பாடிய பாடலை இவர் பங்குபெற்ற பல்வேறு நிகழ்ச்சிகளில் பாடியுள்ளார்.
# வடக்கு யுவான் அரசமரபு

**வடக்கு யுவான்** என்பது மங்கோலியப் பீடபூமியிலிருந்து மங்கோலிய போர்சிகின் இனத்தால் ஆளப்பட்ட ஒரு அரசமரபு ஆகும். 1368இல் யுவான் அரசமரபு வீழ்ந்தபிறகு இவ்வரசு ஒரு தொடர்ச்சியாக ஆளப்பட்டது. 1635இல் சுரசன்களால் தலைமை தாங்கப்பட்ட பிந்தைய சின் அரசமரபால் வெல்லப்படும் வரை இது இவ்வாறாகத் தொடர்ந்தது. உகான்டு கான் தலைமையிலான யுவான் ஏகாதிபத்திய அவையானது மங்கோலியப் புல்வெளிக்குப் பின்வாங்கியதிலிருந்து இது தொடங்கியது. 1368இல் பெரும்பாலான சீன நடுப் பகுதிகளில் யுவான் அதிகாரமானது வீழ்ந்தபோதும், 1382இல் மிங்கால் தோற்கடிக்கப்படும் வரை பசலவரமி தலைமையிலான யுவான் விசுவாசிகள் யுன்னானில் எஞ்சியிருந்தனர்.
# இசுகந்தர் மலேசியா

**இசுகந்தர் மலேசியா** அல்லது **இசுகந்தர் வளர்ச்சி மண்டலம்** (மலாய்: *Wilayah Pembangunan Iskandar*; ஆங்கிலம்: *Iskandar Malaysia* அல்லது *Iskandar Development Region* (**IDR**); சீனம்: 馬來西亞依斯干達; ஜாவி: إسکندر مليسيا) என்பது மலேசியா, ஜொகூர் மாநிலத்தில் அமைந்துள்ள வளர்ச்சி மண்டலம் ஆகும். தெற்கு ஜொகூர் பொருளாதார வளர்ச்சி மண்டலம் *(South Johor Economic Region)* (சுருக்கம்: **SJER**) என்றும் அழைக்கப் படுகிறது.  
2006 நவம்பர் 6-ஆம் தேதி உருவாக்கப்பட்டது. இது மலேசியாவின் முதல் பொருளாதார வளர்ச்சி மண்டலம் ஆகும். பல பில்லியன் ரிங்கிட் முதலீடு செய்யப்பட்டு உள்ளது. உள்ளூர் மற்றும் தேசிய பொருளாதாரத்திற்குக் கணிசமான அளவிற்கு வளர்ச்சியை வழங்கும் வகையில் இந்தப் பொருளாதார மேம்பாட்டு மண்டலம் வடிவமைக்கப்பட்டு உள்ளது.
# இசுகந்தர் மலேசியா

## பொது

இசுகந்தர் மலேசியா சுமார் 2,217 சதுர கிலோமீட்டர் பரப்பளவைக் கொண்டுள்ளது. இதில் ஜொகூர் பாரு, தெற்கு பொந்தியான், கூலாய், பாசீர் கூடாங் மற்றும் ஜொகூர் நிர்வாக மையம் அமைந்துள்ள இசுகந்தர் புத்திரி ஆகியவை அடங்கும்.
# இசுகந்தர் மலேசியா

## பொது

### நகராண்மைக் கழகம்

இசுகந்தர் மலேசியா அமைப்பிற்குள் அடங்கும் நகராண்மைக் கழகங்கள்:  
- பெங்கேராங் நகராண்மைக் கழகம் (Majlis Perbandaran Pengerang);
- பொந்தியான் நகராண்மைக் கழகம் (Majlis Perbandaran Pontian)
- இசுகந்தர் புத்திரி மாநகராட்சி (Majlis Bandaraya Johor Bahru)
- கூலாய் நகராண்மைக் கழகம்l (Majlis Perbandaran Kulai)
- ஜொகூர் பாரு மாநகராட்சி (Majlis Bandaraya Johor Bahru)
- பாசீர் கூடாங் மாநகராட்சி (Majlis Bandaraya Pasir Gudang)  
உட்பட மேலும் ஐந்து உள்ளூராட்சிகளின் அதிகார வரம்பில் பரவல் பகுதி உள்ளது.  
2019-ஆம் ஆண்டில், மலேசியாவின் அப்போதைய பிரதமர் மகாதீர் முகமது, இஸ்கந்தர் மலேசியாவை குளுவாங் மாவட்டம் மற்றும் கோத்தா திங்கி மாவட்டம் ஆகிய மாவட்டங்களுக்கும் விரிவுபடுத்தப் போவதாக அறிவித்தார்.
# இசுகந்தர் மலேசியா

## பொது

### உள்ளூராட்சிகள்

- கோத்தா திங்கி மாவட்ட நகராண்மைக் கழகம் (Majlis Daerah Kota Tinggi);
- குளுவாங் மாவட்ட நகராண்மைக் கழகம் (Majlis Daerah Kluang);
- சிம்பாங் ரெங்கம் மாவட்ட நகராண்மைக் கழகம் (Majlis Daerah Simpang Renggam);  
ஆகிய மாவட்ட உள்ளூராட்சிகள் இணைத்துக் கொள்ளப்பட்டன. அதன் பின்னர் இசுகந்தர் மலேசியாவின் மொத்தப் பரப்பளவும் 4,749 சதுர கிலோமீட்டராக அதிகரித்தது.
# இசுகந்தர் மலேசியா

## இசுகந்தர் மலேசிய வளாக மேம்பாட்டு ஆணையம்

2025-ஆம் ஆண்டில் இந்த மண்டலத்தின் மக்கள் தொகை 3 மில்லியன் என எதிர்பார்க்கப் படுகிறது. அதே வேளையில் முதலீடுகள் ஏறக்குறைய ரிங்கிட் 383 பில்லியன்களை அடையலாம் என்றும் கணிக்கப்படுகிறது.  
இசுகந்தர் மலேசியாவின் மேம்பாட்டுத் திட்டங்கள் அனைத்தும், இசுகந்தர் வளாக மேம்பாட்டு ஆணையத்தால் 9Iskandar Regional Development Authority) திட்டமிடப்பட்டுச் செயல்படுத்தப் படுகின்றன.
# இசுகந்தர் மலேசியா

## இசுகந்தர் மலேசியாவில் ஊக்குவிக்கப்படும் துறைகள்

- மின்னியல் & மின்னணுவியல் - *(Electrical & Electronics)*
- பெட்ரோலிய வேதியல் - *(Petrochemical)*
- எண்ணெய் வேதியியல் - *(Oleo-chemical)*
- உணவு வேளாண் தொழில்கள் - *(Food & Agro-Processing)*
- இருப்பியக்கச் சேவைகள் - *(Logistics)*
- சுற்றுலாத்துறை - *(Tourism)*
- புத்தாக்கத் திறன் - *(Creative)*
- நல்வாழ்வியல் - *(Healthcare)*
- நிதிசார் துறைகள் - *(Financial)*
# நாசித்துளை

**நாசித்துளை** (*Nostril*) என்பது மூக்கின் இரண்டு துவாரங்களில் ஒன்றாகும். இவை நாசித் துவாரங்கள் வழியாகக் காற்று மற்றும் பிற வாயுக்களின் உள்ளே நுழையவும் வெளியேறவும் வகை செய்கின்றன. பறவைகள் மற்றும் பாலூட்டிகளில், இவை கிளைத்த எலும்புகள் அல்லது லர்பினேட் எனப்படும் குருத்தெலும்புகளுடன் கூடியன. இதன் செயல்பாடானது காற்றை உள்ளிழுக்கும்போது சூடேற்றுவதும், வெளியேற்றும்போது ஈரப்பதத்தை உறிஞ்சுவதும் ஆகும். மீன்கள் மூக்கு வழியாகச் சுவாசிப்பதில்லை, ஆனால் இவை இரண்டு (வட்டவாய்னகளில் ஒன்றாக ஒன்றிணைந்துள்ளன) வாசனைக்காகப் பயன்படுத்தப்படும் சிறிய துளைகளைக் கொண்டுள்ளன. இதையும் நாசி என்றும் குறிப்பிடலாம்.  
மனிதர்களில், நாசி சுழற்சி என்பது ஒவ்வொரு நாசியின் இரத்த நாளங்களின் சாதாரணமாக நடைபெறும் அல்ட்ராடியன் சுழற்சியாகும். இது வீக்கத்தில் மூழ்கி, பின்னர் சுருங்குகிறது. இது நாசி "செயல்படுதல்" என்று அழைக்கப்படுகிறது.  
நாசித் துவாரங்கள் ஒரு தடுப்பு மூலம் பிரிக்கப்படுகின்றன. இத்தடுப்பு நடுவில் இல்லாமல் சில நேரங்களில் விலகிக் காணப்படும். இதனால் ஒரு நாசி மற்றொன்றை விட பெரியதாகத் தோன்றும். தடுப்பு அல்லது நாசி தூணமைவில் அதிக சேதம் ஏற்பட்டால், இரண்டு நாசிகளும் பிரிக்கப்படாது போன்று ஒரு பெரிய வெளிப்புற திறப்புடன் காணப்படும்.  
மற்ற நாற்காலிகளைப் போலவே, மனிதர்களுக்கும் இரண்டு வெளிப்புற நாசிகள் (முன் நாசிகள்) மற்றும் நாசி குழியின் பின்புறத்தில், தலையின் உள்ளே (பின்புற நாசிகள், பின்புற நாசி துளைகள் அல்லது சோனே ) இரண்டு கூடுதல் நாசிகள் உள்ளன. இவை மூக்கை தொண்டையுடன் (மூக்குத் தொண்டைக்குழல்) இணைக்கின்றன. இவை சுவாசத்திற்கு உதவுகின்றன. நான்கு நாசிகளும் நவீன நாற்காலிகளின் நீர் வாழ் மூதாதையர்களின் தலைக்கு வெளியே இருந்தபோதிலும், வெளியேறும் தண்ணீருக்கான நாசிகள் (வெளியேறும் நாசி) வாயின் உட்புறத்தில் காணப்படும். இது 395 மில்லியன் ஆண்டுகள் பழமையான *கெனிக்திசு கேம்பெல்லி* எனும் மீனில் கண்டுபிடிப்பால் நிரூபிக்கப்பட்டுள்ளது. இந்த மீனின் தொல்லுயிரி எச்சத்தில், இந்த இடம்பெயர்வு இருப்பதைக் காட்டுகிறது. இதன் முன்பற்களுக்கு இடையே இரண்டு நாசித் துவாரங்கள் உள்ளன. இது ஆரம்ப நிலையில் உள்ள மனித கருவைப் போன்றது. இவை ஒன்றிணைக்கத் தவறினால், அண்ணப் பிளவு ஏற்படுகிறது.  
ஒவ்வொரு வெளிப்புற நாசியிலும் தோராயமாக 1,000 நாசி முடிகள் உள்ளன. இவை மகரந்தம் மற்றும் தூசி போன்ற புறத்துகள்களை வடிகட்ட வடிகட்டிபோலச் செயல்படுகின்றன.  
மனிதர்கள் இரு நாசிகளிலும் வெவ்வேறு வாசனை உள்ளீடுகளை மணம் செய்து, இரு கண்களுக்கும் இரண்டு வெவ்வேறு உள்ளீடுகள் காண்பது போன்ற ஒரு புலனுணர்வினை அனுபவிக்க முடியும்.  
*புரோசெல்லரிபார்ம்கள்* மற்ற பறவைகளிலிருந்து இவற்றின் நாசியின் குழாய் நீட்டிப்புகளால் வேறுபடுகின்றன.  
கொம்பன் சுறா போன்ற பரந்த இடைவெளி கொண்ட நாசியுடன் உள்ளதால், வாசனையின் மூலத்தின் திசையைத் தீர்மானிக்க இவற்றால் இயலுகின்றது.
# நாசித்துளை

## மேலும் பார்க்கவும்

- மாறுபாடு ஒருமை வடிவம் *நரே*
- நாசி சுழற்சி
# பலேரம்

**பலேரம்** (*Phalerum* or *Phaleron* ( *( * *)* , (* *) என்பது பண்டைய ஏதென்சின் துறைமுகம் ஆகும். இது ஏதென்சின் அக்ரோபோலிசின் 5 கி.மீ., தென்மேற்கே, சரோனிக் வளைகுடாவின் விரிகுடாவில் இருந்தது. இந்த விரிகுடா "பே ஆஃப் ஃபலேரம்" ( *)* என்றும் அழைக்கப்படுகிறது.  
பலேரம் பகுதி இப்போது பலயோ பாலிரோ, கல்லிதியா, மொஸ்காடோ, நியோ பிலிரோ ஆகிய நகரங்களால் ஆக்கிரமிக்கப்பட்டுள்ளது. இவை அனைத்தும் தற்போது ஏதென்ஸ் மாநகரத்தின் ஒரு பகுதியாக உள்ளன.  
கிமு 491 இலிருந்து பிரேயசின் முன்பகுதியில் மூன்று பாறை இயற்கை துறைமுகங்களை தெமிஸ்ட்டோக்ளீஸ் ஆக்குவதற்கு முன், ஏதென்சின் முக்கிய துறைமுகமாக பலேரம் இருந்தது. ஆண்ட்ரோஜியசின் மரணத்திற்குப் பிறகு கிரீட்டிற்குச் சென்றபோது தீசுசு செய்ததைப் போலவே, மெனெஸ்தியஸ் தனது கடற்படையுடன் பலேரத்திலிருந்து திராய்க்குச் சென்றார் என்று கூறப்படுகிறது.  
அண்மையில், தொல்லியல் ஆய்வாளர்கள் பண்டைய ஏதென்சின் முதல் துறைமுகத்தின் தடயங்கள் போல் தோன்றியதை, நகரத்தின் கடற்படை மற்றும் கப்பல் மையம் பிரேயசுக்கு மாற்றுவதற்கு முந்தைய பகுதியைக் கண்டுபிடித்துள்ளனர். நவீன கடற்கரையில் இருந்து சுமார் 350 மீ தொலைவில் உள்ள தளத்தில், மட்பாண்டங்கள், துறைமுகத்தில் பயன்படுத்தப்பட்ட வண்டிகளின் தடங்கள் மற்றும் கப்பலில் பயணிக்க காத்திருக்கும் பயணிகள் உணவை சமைத்து வைத்திருக்கும் தற்காலிக நெருப்பிடம் ஆகியவை இருந்தன.  
இந்தத் தலத்தில் கடல்சார் பாரம்பரியப் பூங்கா, பாதுகாக்கப்பட்ட வரலாற்று கப்பல்களின் தொகுப்பு போன்றவை அமைந்துள்ளன. பால்கன் போர்கள் மற்றும் முதலாம் உலகப் போரின் போது கிரேக்க கடற்படையின் கடற்படைத் தலைமைக் கப்பலாக இருந்த *ஹெச்எஸ் அவெரோஃப்* (இப்போது மிதக்கும் அருங்காட்சியகம்) என்ற கிரேக்க கப்பலின் நிரந்தர நங்கூரம் இதன் தெற்கு முனையில் இடப்பட்டு உள்ளது. மற்ற அருங்காட்சியகக் கப்பல்களில் கிரேகக் கடற்படை அழிப்பான் எச் விலோஸ் (டி16), பழைய கம்பிவடக் கப்பல் *Thalis o Milisios* (Thales of Miletos) மற்றும் *ஒலிம்பியாஸ்*, ஒரு பண்டைய டிரைரீம் எனப்புடும் மூவரித்தோணி கடற்படைக் கப்பலின் நவீன புனரமைப்பு ஆகியவை அடங்கும்.
# பலேரம்

## குறிப்பிடத்தக்கவர்கள்

- திமெட்ரியஸ் ஆஃப் பலேரம், பேச்சாளர்
- தியோஜெனெஸ் லார்டியஸ், முசேயஸ் பலேரத்தில் இறந்ததாகக் கூறப்பட்டார்
# சூத்கங்கா

**சோத்கங்கா** (இந்திய ஆய்வறிக்கைகளின் நீர்த்தேக்கம்)(*Shodhganga*; சமஸ்கிருதம் : , transl.ஆராய்ச்சி மற்றும் கண்டுபிடிப்பு ; கங்கை, நதி) என்பது இந்தியாவில் உள்ள பல்கலைக்கழகங்களில் சமர்ப்பிக்கப்பட்ட ஆய்வறிக்கைகள் மற்றும் ஆய்வுக் கட்டுரைகளின் எண்மக் களஞ்சியமாகும்.
# சூத்கங்கா

## விளக்கம்

**சூத்கங்கா** தரவுத்தளமானது தகவல் மற்றும் நூலக வலைய மையத்தினால் பராமரிக்கப்படுகிறது. இது இந்தியாவின் பல்கலைக்கழக மானியக் குழுவின் பல்கலைக்கழகங்களுக்கு இடையேயான தன்னாட்சி மையமாகும். இது ஆரம்பத்தில் அகமதாபாத்தில் உள்ள குஜராத் பல்கலைக்கழக வளாகத்தில் அமைந்திருந்தது. பின்னர் 2013 சனவரியில், குசராத்தின் தலைநகரான காந்திநகரில் உள்ள இதன் புதிய வளாகத்தில் கட்டப்பட்ட கட்டிடத்திற்கு மாற்றப்பட்டது.  
2022ஆம் ஆண்டுக்குள், இந்தியாவில் உள்ள 544 பல்கலைக்கழகங்கள் சூத்கங்கா திட்டத்தில் பங்கேற்க இம்மையத்துடன் புரிந்துணர்வு ஒப்பந்தங்களில் கையெழுத்திட்டுள்ளன. சூத்கங்காவிற்கு சமர்ப்பிக்கப்பட்ட அனைத்து ஆவணங்களின் முழு உரையும் உலகெங்கிலும் உள்ள கல்விச் சமூகத்தின் திறந்த அணுகலில் படிக்கவும் பதிவிறக்கவும் கிடைக்கிறது. தற்பொழுது இக்களஞ்சியத்தில் 3 லட்சத்திற்கும் மேற்பட்ட ஆய்வறிக்கைகள் மற்றும் 8000 ஆய்வுத்திட்ட சுருக்கங்கள் உள்ளன. தகவல் மற்றும் நூலக வலைய மையம் அனைத்து பல்கலைக்கழகங்களின் முனைவர் பட்ட ஆய்வறிக்கைகள் மற்றும் ஆய்வு நிறைஞர் கட்டுரைகளின் மென் நகல்களை வழங்கப் பல்கலைக்கழக மானியக்குழு சூன் 2009-ல் வெளியிடப்பட்ட விதிமுறை வழிசெய்கிறது.  
தகவல் மற்றும் நூலக வலைய மையத்துடன் புரிந்துணர்வு ஒப்பந்தங்களில் கையெழுத்திட்ட பல்கலைக்கழகங்கள், இந்த மையத்துடன் தொடர்புகொள்வதற்குப் பல்கலைக்கழக அளவில் ஒருங்கிணைப்பாளராக பணியாற்ற மூத்த கல்வியாளரை நியமிக்க வேண்டும். இந்த ஒருங்கிணைப்பாளர் பல்கலைக்கழகத்திற்குச் சமர்ப்பிக்கப்பட்ட முனைவர் பட்ட ஆய்வறிக்கைகளின் மென் பிரதிகளை உரிய நேரத்தில் சமர்ப்பித்தல் மற்றும் மென்மையான பிரதிகளின் சரியான தன்மை மற்றும் முழுமையைச் சரிபார்த்தலும் அடங்கும்.  
"மையமாகப் பராமரிக்கப்படும் எண்ணிம களஞ்சியங்கள் மூலம் மின்னணு ஆய்வறிக்கைகள் இணையத்தில் கிடைப்பது, எளிதாக இவற்றை அணுகுவதையும் காப்பகப்படுத்துவதையும் உறுதி செய்வது மட்டுமல்லாமல், ஆராய்ச்சியின் தரம் மற்றும் தரத்தை உயர்த்தவும் உதவும்" என்பது இங்குக் கவனிக்கத்தக்கது.  
தகவல் மற்றும் நூலக வலைய மையம், சூத்கங்கோத்ரி என்ற பெயரில் மற்றொரு களஞ்சியத்தையும் பராமரித்து வருகிறது. இது இந்தியப் பல்கலைக்கழகங்களில் முனைவர் ஆய்வுத் திட்டங்களின் சுருக்கங்கள் மற்றும் ஆராய்ச்சி முன்மொழிவுகளின் களஞ்சியமாகும். இது இந்திய ஆராய்ச்சி மேம்பாட்டு விவரங்களின் களஞ்சியமாக விவரிக்கப்பட்டுள்ளது.
# சூத்கங்கா

## உரிமம்

சூத்கங்காவிற்கு சமர்ப்பிக்கப்பட்ட சமர்ப்பிப்புகள் படைப்பாக்கப் பொதுமக்களின் உரிமங்கள் பண்புக்கூறு-வணிகமற்ற-பகிர்வு 4.0 பன்னாட்டு உரிமம் (CC BY-NC-SA 4.0)இன் கீழ் கிடைக்கின்றன.
# மோனோ இசுட்ரோன்சியம் ருத்தேனேட்டு

**மோனோ இசுட்ரோன்சியம் ருத்தேனேட்டு ** (*Monostrontium ruthenate*) என்பது SrRuO<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். ஒற்றை இசுட்ரோன்சியம் ருத்தேனேட்டு என்றும் அழைக்கப்படும் இச்சேர்மம் கருப்பு நிறத்தில் ஒரு திண்மமாகக் காணப்படுகிறது. இசுட்ரோன்சியம் தனிமத்தின் அறியப்பட்ட இரண்டு ருத்தேனேட்டுகளில் இதுவும் ஒன்றாகும். மற்றொன்று Sr<sub>2</sub>RuO<sub>4</sub> என்ற மூலக்கூற்று வாய்ப்பாட்டைக் கொண்ட இரு இசுட்ரோன்சியம் ருத்தேனேட்டாகும். மோனோ இசுட்ரோன்சியம் ருத்தேனேட்டு இரும்பு காந்தவியல் பண்பைக் கொண்டிருக்கும். பெரும்பாலான அணைவு உலோக ஆக்சைடுகள் போல ABO<sub>3</sub> என்ற வாய்ப்பாட்டுடன் கூடிய பெரோவுசிகைட்டு கட்டமைப்பை இச்சேர்மம் ஏற்றுக் கொள்கிறது.Ru<sup>4+</sup> அயனிகள் எண்முகத்தளங்களையும் பெரிய Sr<sup>2+</sup> அயனிகள் உருக்குலைந்த 12-ஒருங்கிணைப்பிலும் காணப்படுகின்றன.
# மைத்ராயனிய உபநிடதம்

**மைத்ராயனிய உபநிடதம்** (*Maitrayaniya Upanishad*) என்பது யசுர்வேதத்தில் இணைக்கப்பட்டுள்ள ஒரு பழங்கால சமசுகிருத நூல் ஆகும். இது ***மைத்ரி உபநிடதம்*** என்றும் அழைக்கப்படுகிறது. இராமனால் அனுமனுக்கு விவரிக்கப்பட்ட முக்திகா என்ற நியதியின் 108 உபநிடதங்களின் தெலுங்கு மொழித் தொகுப்பில், இது 24 வது இடத்தில் பட்டியலிடப்பட்டுள்ளது.  
இது யசுர்வேதத்தின் மைத்ராயன பள்ளியுடன் தொடர்புடையது.  
இது ஏழு பிரபந்தங்களைக் (பாடங்கள்) கொண்டுள்ளது. முதல் பிரபதகம் என்பது அறிமுக உறையாகும். அடுத்த மூன்றும் கேள்வி-பதில் பாணியில் கட்டமைக்கப்பட்டுள்ளது. மேலும், ஆத்மா (சுயம் தொடர்பான மனோதத்துவ கேள்விகளைப் பற்றி விவாதிக்கிறது, ஐந்தாவது முதல் ஏழாவது *பிரபதகம்* கூடுதல் தகவல்களை அளிக்கிறது. இருப்பினும், இந்தியாவின் பல்வேறு பகுதிகளில் கண்டுபிடிக்கப்பட்ட பல கையெழுத்துப் பிரதிகளில் குறைவான எண்ணிக்கையிலான பிரபதங்களே உள்ளன. தெலுங்கு மொழிப் பதிப்பில் நான்கு மட்டுமே கிடைக்கப்பட்டுள்ளது. மற்றொரு பதிப்பு ஒரு பகுதியை மட்டுமே காட்டுகிறது.  
இது ஒரு முக்கியமான பண்டைய நூலாகும். அதன் விரிவாக்கப்பட்ட பதிப்பில், பௌத்தம், இந்து மதத்தின் சாங்கியம் மற்றும் யோப் பள்ளிகளின் கூறுகள் மற்றும் ஆசிரம அமைப்பு ஆகியவற்றிலும் காணப்படும் கோட்பாடுகள் பற்றிய குறிப்புகள். இது மிகவும் பழமையான சமசுகிருத நூல்களுக்கு ஆதாரமாகவும், அடிக்கடி மேற்கோள்களை காட்டும் ஆரம்பகால சமசுகிருத நூல்களில் ஒன்றுமாகும்.
# மைத்ராயனிய உபநிடதம்

## இதனையும் பார்க்கவும்

- வேதம்
- உபநிடதம்
- இந்து சமயம்
- பௌத்தம்  
=
# குருந்தவாட்

**குருந்தவாட்** (**Kurundwad**), இந்தியாவின் மகாராட்டிரா மாநிலத்தில் கோல்ஹாப்பூர் மாவட்டத்தில் உள்ள ஒரு நகரம் ஆகும். இது பஞ்சகங்கா ஆறும், கிருஷ்ணா ஆறும் சேருமிடத்தில் அமைந்துள்ளது. இந்நகரம் மாவட்டத் தலைமையிட நகரமான கோலாப்பூருக்கு கிழக்கே 50 கிலோ மீட்டர் தொலைவில் உள்ளது.  
1772 முதல் 1948 முடிய குருந்தவாட் நகரம், 114 சதுர மைல் பரப்பளவு கொண்டிருந்த *இளைய குருந்தவாட்* சமஸ்தானத்தின் தலைநகராக விளங்கியது..
# குருந்தவாட்

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி, 4,572 குடும்பங்கள் கொண்ட குருந்தவாட் நகரத்தின் மக்கள் தொகை 22,372 ஆகும். அதில் ஆண்கள் 11,325 மற்றும் 11,047 பெண்கள் ஆக உள்ளனர். பாலின விகிதம் 1000 ஆண்களுக்கு 975 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 10% ஆகவுள்ளனர். எழுத்தறிவு 86.9% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 1,991 மற்றும் 104 ஆகவுள்ளனர்.  
மராத்திய மொழி பேசும் குருந்தவாட் நகரத்தின் மக்கள் தொகையில் இந்துக்கள் 14,213 (63.53%), இசுலாமியர் 5,409 (24.18%), பௌத்தர்கள் 342 (1.53%), சமணர்கள் 2,254 (10.08%), மற்றும் பிறர் 0. 76% ஆகவுள்ளனர்.
# லைகாபெட்டஸ் மலை

**லைகாபெட்டஸ் மலை** (*Mount Lycabettus*), என்பது கிரேக்க தலைநகரான ஏதென்சில் உள்ள ஒரு கிரீத்தேசிய சுண்ணக்கல் மலை ஆகும். இது கடல் மட்டத்திலிருந்து 277 மீட்டர் (908&nbsp;அடி) உயரம் கொண்டதாக உள்ளது. இதன் உச்சி நடு ஏதென்சில் மிக உயரமான இடமாகும். இந்த மலையின் அடிவாரமானது பைன் மரங்கள் நிறைந்ததாக உள்ளது. மலையின் கிழக்கே கீழே உள்ள குடியிருப்புப் பகுதியையும் இதே பெயரால் குறிக்கப்படுகிறது.  
இந்த மலை ஒரு சுற்றுலாத் தலமாகும். கொலோனாகியில் (அரிஸ்டிப்போ தெருவில் தொடருந்து நிலையத்தைக் காணலாம்) கீழ் முனையிலிருந்து மலை ஏறும் லைகாபெட்டஸ் புனிகுலர் என்ற இழுவை ஊர்தி மூலம் ஏறலாம். இதன் இரண்டு சிகரங்களில் 19 ஆம் நூற்றாண்டின் புனித ஜார்ஜ் தேவாலயம், ஒரு அரங்கம், ஒரு உணவகம் போன்றவை உள்ளன.
# லைகாபெட்டஸ் மலை

## தொன்மவியல் கதைகள்

லைகாபெட்டஸ் மலையானது பல்வேறு தொன்மங்களில் குறிப்பிடப்படுகிறது. பிரபலமான கதைகளில் இது ஒரு காலத்தில் ஓநாய்களின் புகலிடமாக இருந்ததாகக் கூறப்படுகின்றது (கிரேக்க மொழியில் லைகோஸ்). இதுவே இதன் பெயரின் தோற்றத்திற்கு காரணமாக இருக்கலாம் ("ஓநாய்களால் நடக்கும் மலை" என்று பொருள்).
# லைகாபெட்டஸ் மலை

## அரங்கம்

மலையின் உச்சியில் ஒரு பெரிய திறந்தவெளி அரங்கம் உள்ளது. இதில் பல கிரேக்க மற்றும் சர்வதேச இசை நிகழ்ச்சிகள் நடத்துள்ளது. லைகாபெட்டஸ் அரங்கில் ரே சார்ல்ஸ், ஜோன் பேஸ், பிபி கிங், சக் பெரி, ஜெர்ரி லீ லூயிஸ், லியோனார்ட் கோஹன், ஜேம்ஸ் ப்ரௌன், பாப் டிலான், பாக்கோ தே லூசீயா, அல் டி மீயோலா, ஜான் மெக் லாஃப்லின், கேரி மூர், பீட்டர் கேப்ரியல், பிளாக் சாபத், நிக் கேவ், பிஜோர்க், டெட் கேன் டான்ஸ், பெட் ஷாப் பாய்ஸ், டீப் பர்பில், பிளேஸ்போ, மோரிஸ்சி, ரேடியோஹெட், மோபி, மாஸிவ் அட்டாக் , ஃபெயித் நோ மோர் , ஃபெயித்லெஸ், வைட்சிப்நாட், பட்டி ஸ்மித், வனேசா மே, பிரையன் ஃபெர்ரி, டிட்டோ பியூன்டே, பியூனா விஸ்டா சோஷியல் கிளப், ஒரிஷாஸ், தி ப்ராடிஜி, அயர்ன் மெய்டன், நாசரேத்து, பிளாக்மோர்ஸ் நைட் அண்ட் ஸ்கார்பியன்ஸ் போன்ற கலைஞர்கள் தங்கள் கலையை நிகழ்த்தியுள்ளனர்.
# ஆத்ம உபநிடதம்

உபநிடதம் மூன்று வகையான சுயத்தை ( ஆன்மா ) விவரிக்கிறது: பாக்யா-ஆத்மா அல்லது வெளிப்புற சுயம் (உடல்), அந்தர்-ஆத்மா அல்லது உள் சுயம் (தனி ஆத்மா) மற்றும் பரம-ஆத்மா அல்லது உயர்ந்த சுயம் ( பிரம்மம், புருசன்). ஒருவர் யோகத்தின் போது, பகுதியற்ற, களங்கமற்ற, மாறாத, ஆசையற்ற, விவரிக்க முடியாத, அனைத்தையும் ஊடுருவிச் செல்லும் உயர்ந்த சுயத்தை தியானிக்க வேண்டும் என்று உரை வலியுறுத்துகிறது.  
இந்த உரை **ஆத்மோபநிடதம்** என்றும் குறிப்பிடப்பட்டுள்ளது. இராமனால் அனுமனுக்கு விவரிக்கப்பட்ட முக்திகா நியதியின் 108 உபநிடதங்களின் தெலுங்கு மொழித் தொகுப்பில், இது 76-வது இடத்தில் பட்டியலிடப்பட்டுள்ளது.
# ஆத்ம உபநிடதம்

## அமைப்பு

ஒரு குறுகிய உரையான இது, உரைநடை மற்றும் வசன கவிதைகளின் கலவையாக கட்டமைக்கப்பட்டுள்ளது. இது வேத முனிவரான அங்கரிசரால் உடல், மனம், ஆன்மா மற்றும் பரமாத்மா பற்றிய பிரசங்கமாக வழங்கப்படுகிறது.  
வெளிப்புற அல்லது வெளிப்புற சுயம், உரையானது உடற்கூறியல் உறுப்புகள் மற்றும் பார்க்க, உணர, செயல்பட, எதிர்வினை மற்றும் இனப்பெருக்கம் செய்வதற்கான பகுதிகளால் ஆனது என்று கூறுகிறது. வெளிப்புற சுயம் என்பது பௌதிக உடல், அது பிறந்து அழிகிறது.  
அக சுயமே புவி, நீர், காற்று, நெருப்பு மற்றும் வானம்]] என ஐம்பூதங்களை உணர்கிறது. அனுபவ உலகத்தை உணர்ந்து பேசுதல், ஆடுதல், பாடுதல், கொட்டாவி விடுதல் போன்ற செயல்கள் மூலம் இந்த உள் சுயம், உணர்வாக உணரப்படுகிறது; நினைவகம் போன்ற வெளிப்பாடுகள்; அது லட்சியம், விருப்பு வெறுப்பு, கோபம், பயம், பேராசை, இன்பம் மற்றும் துன்பம், சந்தேகம் மற்றும் மாயை ஆகியவற்றால் பாதிக்கப்படுகிறது. உள் சுயம் நியாயம், மீமாஞ்சம், புராணங்கள் மற்றும் பல்வேறு தர்மசாத்திரங்கள் போன்ற தத்துவங்களை வேறுபடுத்துகிறது. These abilities, the mind (*Manas*) and consciousness (*Cit*) constitute the inner self, defines the Atma Upanishad.  
ஓம் என்ற எழுத்துக்களால் போற்றப்படுபவனும், வேதங்களில் போற்றப்படுபவனும் தான் உயர்ந்தவன் எனக் கூறுகிறது. ஒருவர் யோகப் பயிற்சி செய்வதன் மூலமும், மூச்சுக் கட்டுப்பாடு, மனதில் விலகுதல் மற்றும் பிற யோகப் பயிற்சிகள் மூலமும் இந்த உயர்ந்த சுயத்தின் மீது மத்தியஸ்தம் செய்கிறார். அத்தி மரம் அல்லது தினையின் விதையை 100,000 பாகங்களாக உடைத்தாலும் புரிந்து கொள்ள முடியாது. அதுபோல் பரமாத்மாவை பாகங்களாக உடைத்து புரிந்து கொள்ள முடியாது. அது தூய்மையானது மற்றும் செயல்களின் விளைவு அல்ல எனக் கூறுகிறது. இது எல்லையற்ற பிரம்மம், புருசன் பிறக்கவோ இறக்கவோ அழியவோ இல்லை என்று உரை கூறுகிறது. இதை பிரிக்கவோ, எரிக்கவோ அல்லது அழிக்கவோ முடியாது. அதற்கு மூட்டுகள் இல்லை, கறைகள் இல்லை, மோதல்கள் இல்லை, எதிர்பார்ப்புகள் இல்லை மற்றும் உணர்ச்சி உறுப்புகள் அல்லது தான் என்ற உணர்வுகளால் தீண்டப்படவில்லை. இது வெளியில் இருந்தும் உள் சுயத்திலிருந்தும் பிரிக்கப்பட்டுள்ளது. அது அனைத்து வியாபித்துள்ளது, தூய்மையானது, மாறாதது.
# ஆத்ம உபநிடதம்

## வர்ணனை

சாந்தோக்கிய உபநிடதத்திலுள்ள ஆத்மா பற்றிய "அழகான கவிதை" பகுதியை இந்த உபநிடதம் "மிகவும் வறண்ட" கல்வியியல் விளக்கமாக மாற்றுகிறது என்று ஜெர்மன் இந்தியவியலாளர் பால் டியூசென் கூறுகிறார். உபநிடதமானது பாரம்பரிய உபநிடதங்கள் உட்பட பண்டைய நூல்களிலிருந்து பாடல் துண்டுகளை விளக்குகிறது. இந்த உரையில் உள்ள பரமாத்மா பற்றிய விளக்கம் சாந்தோக்கிய உபநிடதம், சுவேதாசுவதர உபநிடதம், பிரசின உபநிடதம், பகவத் கீதை, கடோபநிடதம், தியானபிந்து உபநிடதம், யோகசிக உபநிடதம் மற்றும் மைத்ராயனிய உபநிடதம் ஆகியவற்றிலிருந்து பெறப்பட்டது.
# நிகோலாய் வவிலோவ்

| footnotes =
| signature =
}}
வெளியிட்ட நிகோலாய் வலிலோவின் அஞ்சல் தலை]]
**நிகோலாய் இவனோவிச் வவிலோவ்** (**Nikolai Ivanovich Vavilov**) (பிறப்பு:25 நவம்பர் 1887- மறைவு:26 சனவரி 1943) முன்னாள் சோவியத் ஒன்றியத்தின் தாவரவியல் மற்றும் மரபியல் அறிஞர் ஆவார். உலக மக்களின் உணவுத் தேவையை ஈடு செய்ய, தனது வாழ்க்கையை கோதுமை, மக்காச்சோளம் போன்ற உணவு தானியங்களை அதிமாக விளைவிக்க அறிவியல் ஆராய்ச்சிகளை மேற்கொண்டவர்.  
நிகோலாய் வவிலோவின் தாவர மரபியல் கொள்கையை எதிர்த்த டிரோஃபிம் டெனிசோவிச் லிசென்கோ என்பவரின் தூண்டுதலின் போரில், சோவியத் ஒன்றியத்தின் அதிபர் ஜோசப் ஸ்டாலின், நிகோலாய் வவிலோவை கைது செய்து சரத்தோவ் சிறையில் அடைக்கப்பட்டார். சிறையில் உண்ண உணவு கொடுக்கப்படாதவாறு நிகோலாய் வலிலோவிச்சை கொடுமைப்படுத்தினர. இதனால் உணவின்றி பசிக் கொடுமையால் இவர் சிறையிலே சனவரி 1943-இல் இறந்தார். இவரது உடல் சிறையில் உள்ள கல்லறையில் அடக்கம் செய்யப்பட்டார்.
1955-ஆம் ஆண்டில் ருசிய அதிபர் நிக்கித்தா குருசேவ் நிகோலாய் வலிலோவின் சிறை தண்டனையை நீக்கினார். 1960-ஆம் ஆண்டில் நிகோலாய் வலிலோவ் ஏற்கனவே எழுதி வைத்திருந்த நூல்களை வெளியிட்டனர். இதனால் நிகோலாய் வலிலோ சோவியத் ஒன்றியத்தின் நாயகராக மக்கள் மனதில் விளங்கினார்.
# நிகோலாய் வவிலோவ்

## படைப்புகள்

### ருசிய மொழியில்

, ஆண்டு 1929]]  
Земледельческий Афганистан. (1929) (*Agricultural Afghanistan*)
- Селекция как наука. (1934) (*Breeding as science*)
- Закон гомологических рядов в наследственной изменчивости. (1935) (*The law of homology series in genetical mutability*)
- Учение о происхождении культурных растений после Дарвина. (1940) (*The theory of origins of cultivated plants after Charles Darwin*)
- Географическая локализация генов пшениц на земном шаре. (1929) (*The Geographical Localization of Wheat Genes on the Earth*)
# நிகோலாய் வவிலோவ்

## படைப்புகள்

### ஆங்கில மொழியில்

- *The Origin, Variation, Immunity and Breeding of Cultivated Plants* (translated by K. Starr Chester). 1951. Chronica Botanica 13:1–366, link
- *Origin and Geography of Cultivated Plants* (translated by Doris Löve). 1987. Cambridge University Press, Cambridge.
- *Five Continents* (translated by Doris Löve). 1997. IPGRI, Rome; VIR, St. Petersburg.
# அஞ்சலி அப்பாதுரை

**அஞ்சலி அப்பாதுரை** (*Anjali Appadurai*) கனடாவின் பிரிட்டிசு கொலம்பியா மாகாண முதல்வர் பதவிக்கு நடைபெறவுள்ள உட்கட்சித் தேர்தலில் போட்டியிடுகிறார். இவர் இந்தியாவின் தமிழ்நாடு மாநில வம்சாவளியைச் சேர்ந்தவராவார். மதுரையை பூர்வீகமாக கொண்ட இவர் கனடாவில் வசிக்கிறார். அஞ்சலிக்கு 6 வயது இருக்கும்போது இவருடைய பெற்றோர் கனடாவில் குடியேறினர்.
# அஞ்சலி அப்பாதுரை

## வாழ்க்கைக் குறிப்பு

பிரிட்டிசு கொலம்பியாவின் குக்குவிட்லாம் நகரில் அஞ்சலியின் குடும்பம் வசிக்கிறது. சிறுவயது முதலே கல்வியில் சிறந்து விளங்கிய அஞ்சலி அரசின் கல்வி உதவித் தொகை பெற்று அமெரிக்காவின் மெய்னி மாகாணம், பார் ஆர்பர் நகரில் செயல்படும் அட்லாண்டிக் கல்லூரியில் பன்னாட்டு அரசியல், பருவநிலை கொள்கை பாடத்தில் பட்டம் பெற்றார். அஞ்சலி காலநிலை நீதி ஆர்வலர், தொடர்பாளர் மற்றும் அமைப்பாளர். காலநிலை நெருக்கடியின் முன் வரிசையில் கனடாவில் காலநிலை மாற்ற செய்தி மற்றும் சொற்பொழிவை வலுப்படுத்த இவர் பணியாற்றுகிறார்.சுற்றுச்சூழலில் அதிக ஆர்வம் கொண்ட இவர், ஐ.நா. சபை உட்பட பல்வேறு சர்வதேச அரங்குகளில் பங்கேற்று விழிப்புணர்வை ஏற்படுத்தி உள்ளார்.
# அஞ்சலி அப்பாதுரை

## அரசியல்

கனடாவின் பிரிட்டிசு கொலம்பியா மாகாணத்தில் கடந்த 2017-ஆம் ஆண்டு நடந்த சட்டப்பேரவைத் தேர்தலில் பிரிட்டிசு கொலம்பியா புதிய சனநாயக கட்சி வெற்றி பெற்று ஆட்சியை பிடித்தது. மாகாண முதல்வராக 62 வயதாகும் இயான் ஓர்கன் பதவி வகிக்கிறார். புற்றுநோய் பாதிப்பு காரணமாக கட்சியின் தலைமை பதவியான முதல்வர் பதவியில் இருந்து விலகுவதாக அண்மையில் அவர் அறிவித்தார்.  
இதைத் தொடர்ந்து கட்சியின் புதிய தலைவரை தேர்ந்தெடுக்க உட்கட்சி தேர்தல் நடத்தப்பட உள்ளது. இந்த தேர்தலில் பிரிட்டிசு கொலம்பியா மாகாண வீட்டு வசதி, சட்டத் துறை அமைச்சர் டேவிட் எபி போட்டியிடுகிறார். அவரை எதிர்த்து தமிழக வம்சாவளியை சேர்ந்த அஞ்சலி அப்பாதுரை களமிறங்கியுள்ளார். இருவருக்கும் இடையே கடுமையான போட்டி நிலவுகிறது.  
நவம்பர் 13- ஆம் தேதி வாக்கு பதிவு நடைமுறை தொடங்கி டிசம்பர் 2-ஆம் தேதி வரை நடைபெற உள்ளது. டிசம்பர் 3-ஆம் தேதி உட்கட்சி தேர்தல் முடிவுகள் அறிவிக்கப்பட உள்ளன. கட்சியின் புதிய தலைவராக தேர்வுசெய்யப்படுபவர் பிரிட்டிசு கொலம்பியா மாகாண முதல்வராக பதவியேற்பார். வரும் 2024- ஆம் ஆண்டில் நடைபெற உள்ள சட்டப்பேரவைத் தேர்தலிலும் அவரே முதல்வர் வேட்பாளராக களமிறங்குவார்.
# அஞ்சலி அப்பாதுரை

## ஆர்வங்கள்

சுற்றுச்சூழல், அரசியல் மட்டுமன்றி இசை, சல்சா நடனத்திலும் அஞ்சலி அப்பாதுரைக்கு ஆர்வம் அதிகம். பல்வேறு இசை தொகுப்புகளையும் அஞ்சலி வெளியிட்டுள்ளார்.
# செபிசஸ் (ஏதெனியன் சமவெளி)

**செபிசஸ்** (*Cephissus* (Athenian plain) என்பது கிரேக்கத்தின் ஏதென்சு நகருக்கு அருகில் உள்ள ஒரு ஆறாகும். இதற்கு அண்டையில் பாயும் ஆறான இலிசோசு ஆறுடன் சேர்ந்து, இது 420 சதுர கி.மீ. நீர்ப்பிடிப்புப் பகுதியை கொண்டுள்ளது.  
இந்த ஆற்றின் மூலம் பர்னிதா மற்றும் பென்டேலி மலைகளுக்கு இடையே உள்ள மலையிடைவழி பகுதியில் உள்ளது. இது அங்கிருந்து நியோ பாலிரோவிற்கும் மொஸ்காடோவிற்கும் இடையில் உள்ள பலேரம் விரிகுடாவை அடையும் வரை பொதுவாக தென்மேற்கே பாய்கிறது. வழியில் இந்த ஆறு ஏதென்ஸ் மற்றும் தெசலோனிகியை இணைக்கும் மோட்டர்வே 1 நெடுஞ்சாலைக்கு அருகில் பாய்கிறது. மோட்டர்வே 1 இன் இந்த பகுதிக்கு *அவென்யூ கிஃபிசோ* என்று பெயரிடப்பட்டுள்ளது, அதன் அருகே கிஃபிசோஸ் பேருந்து முனையம் உள்ளது.